****

TAX ADVISORS AWARD

Ocenenie SKDP za prínos v oblasti daňovej teórie a praxe pre záverečnú prácu študentov vysokých škôl pre I. až III. stupeň vysokoškolského vzdelania

**Vyhlasovateľ súťaže:**

Slovenská komora daňových poradcov, Trnavská cesta 74A, 821 01 Bratislava, podatelna@skdp.sk

****

**Cieľ súťaže:**

Daňová problematika zohráva kľúčovú úlohu v ekonomickom prostredí a neustále čelí novým výzvam. Cieľom súťaže je **podporiť študentov** vysokých škôl v ich záujme o daňovú problematiku a **motivovať** ich k výberu záverečných prác, ktoré sa venujú tejto dôležitej oblasti. V rámci súťaže bude vybraná **najlepšia práca** v rámci Slovenska.

Správne nastavenie daní a ich aplikácia si vyžadujú nielen teoretické vedomosti, ale aj praktické skúsenosti. Súťaž má za cieľ zvýšiť motiváciu hlbšie sa venovať tejto téme, rozvíjať analytické a kritické myslenie a hľadať riešenia aktuálnych výziev v oblasti daňového systému.

Zároveň poskytuje **platformu na prezentáciu** najzaujímavejších záverečných prác odbornej verejnosti a daňovým poradcom, čím sa vytvára **priestor na diskusiu** medzi akademickou obcou a praxou. Študenti majú možnosť **predstaviť výsledky** svojho výskumu na podujatiach organizovaných Slovenskou komorou daňových poradcov, kde získajú nielen cenné spätné väzby od skúsených odborníkov, ale aj príležitosť porovnať svoje poznatky s reálnymi požiadavkami praxe.

Súťaž zároveň prispieva **k propagácii profesie** daňového poradcu, ktorá zohráva dôležitú úlohu pri správnom výklade a aplikácii daňových predpisov. Zlepšuje prepojenie akademického vzdelávania s potrebami trhu a pomáha študentom lepšie sa pripraviť na budúcu kariéru. Prostredníctvom tohto projektu by sme radi zvýšili šance študentov a ich záujem na uplatnenie sa v oblasti daňového poradenstva, čím chceme podporiť kvalitný odborný rast novej generácie daňových poradcov.

****

**Dôležité termíny:**

Vyhlásenie súťaže marec/apríl

Uzávierka súťaže 15. máj

Vyhlásenie výsledkov 15. jún

Regionálne ocenenia v rámci promócií jednotlivých fakúlt / osobné stretnutie

Celoslovenské ocenenia október

**Podmienky účasti:**

1. SKDP osloví vysoké školy s ekonomickým alebo právnickým zameraním v marci s informáciou, že v danom roku bude prebiehať hodnotenie záverečných prác **s cieľom vybrať najlepšiu**.
2. Do súťaže sa môžu zapojiť záverečné práce: **bakalárske, diplomové a dizertačné** – všetky sa hodnotia spoločne, nie v rámci podkategórií.
3. Záverečnú prácu **nominuje katedra** príslušnej vysokej školy. Počet nominovaných prác z príslušnej katedry je maximálne dve. Za nomináciu práce zodpovedá vedúci príslušnej záverečnej práce.
4. Záverečná práca pre získanie ocenenia musí byť v termíne pre vyhlásenie výsledkov **úspešne obhájená**. Termín obhajoby nesmie byť neskôr ako 12 mesiacov pred uzávierkou súťaže.
5. Práca je do súťaže nominovaná na základe **nominačného listu**, v ktorom je uvedené stručné zdôvodnenie nominácie obsahujúce v čom spočíva prínos práce v oblasti daňovej teórie a praxe.
6. Práce nespĺňajúce kritéria akademickej integrity a etiky budú zo súťaže **vylúčené**.
7. Súťažné práce spolu s nominačným listom a elektronickú verziu práce na dátovom nosiči treba zaslať najneskôr do **15. mája** daného roku poštou na adresu SKDP.

**Hodnotenie prác v rámci SKDP:**

1. Všetky nominované práce budú podrobené hodnoteniu **členmi SKDP**.
2. Výsledky hodnotenia budú dostupné do **15. júna** daného roka.
3. Výsledkom hodnotenia bude návrh na ocenenie práce alebo návrh na to, aby práca nebola ocenená a bodové ohodnotenie v zmysle prílohy.
4. Prvé kolo hodnotenia prebehne v rámci regiónov:
	* práce z vysokých škôl sídliacich v  Bratislavskom, Trnavskom, Trenčianskom a Nitrianskom kraji budú hodnotiť členovia Regionálnej komory Bratislava
	* práce z vysokých škôl sídliacich v Banskobystrickom a Žilinskom kraji budú hodnotiť členovia Regionálnej komory Banská Bystrica
	* práce z vysokých škôl sídliacich v Košickom a Prešovskom kraji budú hodnotiť členovia Regionálnej komory Košice.

Do hodnotenia prác je možné zahrnúť aj zamestnancov Finančnej správy SR alebo súdov.

1. Kancelária SKDP zašle vedúcim regionálnych rád práce podľa ich regionálnej príslušnosti, pričom vedúci regionálnych rád zabezpečia v spolupráci s členmi regionálnych rád (alebo inými členmi regionálnych komôr) ich hodnotenie, ktoré zašlú kancelárií SKDP, ktorá zosumarizuje výsledky a oznámi ich vedúcim regionálnych rád. V prípade rovnosti bodového ohodnotenia rozhodne o poradí vedúci regionálnej rady.

**Vyhlásenie výsledkov:**

1. Regionálne rady SKDP v spolupráci s vysokými školami, resp. dotknutými fakultami zabezpečia odovzdanie ocenení výhercom regionálnych kôl pri slávnostnom ukončení príslušného stupňa vysokoškolského štúdia v priestoroch príslušnej vysokej školy, alebo na osobnom stretnutí.
2. Výhercovia získajú aj finančné ocenenia: 1. miesto 200 €

2. miesto 150 €

3. miesto 100 €

1. Víťazná práca z každého regiónu (spolu 3) získa možnosť zúčastniť sa na metodických dňoch SKDP (spolu so školiteľom) a odprezentovať výsledky svojej práce a postúpi do celoslovenského kola, v ktorom vyhodnotia poradie prác určení členovia prezídia alebo nimi poverení daňoví poradcovia. V prípade rovnosti bodového ohodnotenia rozhodne o poradí prezident SKDP.
2. Odovzdanie ocenenia víťaznej práci v rámci celoslovenského kola sa realizuje formou spoločného stretnutia autorov a školiteľov všetkých deviatich ocenených prác spravidla v októbri daného roku.
3. Zoznam nominovaných a ocenených prác bude zverejnený na [webovej stránke SKDP](https://new.skdp.sk/o-nas/ocenenia-skdp).

**Prílohy:**

1. HODNOTENIE PRÁC
2. ZÁVEREČNÉ HODNOTENIE PRÁC (regionálne, celoslovenské)

****

TAX ADVISORS AWARD

HODNOTENIE PRÁCE

**Meno a priezvisko autora: .......**

**Téma práce: .......**

**VŠ a katedra: .......**

**Školiteľ: .......**

**Regionálna komora: .......**

|  |  |  |
| --- | --- | --- |
| **Kritériá hodnotenia** | **Maximálny počet bodov** | **Pridelený počet bodov** |
| Aktuálnosť témy  | 10 |  |
| Spôsob spracovania práce(štruktúra práce, rozsah, proporcionalita obsahového spracovania a vnútorná nadväznosť práce) | 15 |  |
| Úroveň spracovania teoretickej časti | 20 |  |
| Úroveň spracovania empirickej časti(nadväznosť na teoretickú časť, formulácia otázok a hypotéz) | 20 |  |
| Výsledky a prínos práce, splnenie cieľov | 35 |  |
| **SPOLU** | **100** |  |
| **Prácu odporúčam/neodporúčam oceniť:** |  |

**Slovný komentár hodnotenia, ďalšie pripomienky a otázky do diskusie:**

**V ............................. dňa.................. ................................................**

 **Meno a priezvisko hodnotiteľa**

****

TAX ADVISORS AWARD

Záverečné hodnotenia

**Za Regionálnu radu: Bratislava, Banská Bystrica, Košice**

**Celoslovenské hodnotenie**

(nehodiace sa prosím vymazať)

|  |  |  |  |
| --- | --- | --- | --- |
| **Autor / Názov práce**  | **Získaný počet bodov** | **Návrh na umiestnenie v poradí 1-3** | **Výsledné poradie\*** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**\*** v prípade rovnakého počtu bodov rozhodne vedúci regionálnej rady o konečnom umiestnení v rámci regionálnych kôl. V rámci celoslovenského kola rozhodne v prípade rovnosti hlasov o konečnom umiestnení hlas prezidenta alebo ním povereného člena SKDP

**V ............................. dňa..................**

 **................................................**

 **Meno a priezvisko hodnotiteľa**